Sage, Gans in Blitsbokke se span vir AustralasiëDylan Sage, kleinseun van die legendariese WP- en Springbokagsteman Doug Hopwood, is ná sy besering terug in die Blitsbokke se span vir Wêreldrugby se volgende twee sewestoernooie in Australasië. Die sterk hardloper Sage het die toernooie in Dubai en Kaapstad weens ŉ rugbesering misgeloop. Dit was net ŉ kwessie van tyd voordat Sage, wat die afgelope twee jaar ŉ staatmaker geword het, weer deur Neil Powel gekies sou word. Sage vervang Chris Dry, wie se harde werk gemis sal word. Dry is naas Frankie Horn die Suid-Afrikaner met die meeste sewestoernooie op sy kerfstok. Stedman Gans is ook weer in die span. Hy vervang Branco du Preez wat verlede week tydens ŉ oefening van die Blitsbokke ŉ dyspier beseer het. Die WP en Stormers se losvoorspeler Sikhumbuzo Notshe, wat groot indruk vir die Akademiespan gemaak het maar glo tot nou toe nog nie fiks genoeg vir sewesrugby was nie, is as plaasvervanger in geval van beserings in ŉ toernooi die dertiende lid van die Blitsbokke. Hulle speel aanstaande naweek in Sydney in Wêreldrugby se sewestoernooi en die week daarna in Hamilton in Nieu-Seeland. Die Blitsbokke se groep (toernooie, wedstryde, punte, drieë) –